open-index/open-wikipedia-markdown huggingface dataset:
Satoru Iwata

El **Satoru Iwata** (Sapporo, 6 dicember 1959 – Kyoto, 11 de luj 2015) a l'è staa 'n dirigent de impresa e programmator giappones, quart president e ministrador delegaa de la Nintendo.

Menter l'era a l'università l'ha lavoraa per HAL Laboratory e poeu, quand che la compagna in del 1993 l'era svesina a fallì, l'è deventaa president per l'insistenza del president de la Nintendo Hiroshi Yamauchi. In del 2000 l'è entraa a Nintendo 'me ministrador e l'ha vist on cress tant che in del 2002, al retir del Yamauchi, l'è nomenaa president. Sotta la soa presidenza hinn sortii i console assee de success Wii e Nintendo DS. L'era deventaa anca el volt publegh de Nintendo, che 'l parlava ai utent cont di intervist periodich.

In del 2014 ghe descovrissen on cancher a la fel e l'è operaa, ma 'l ghe torna in del 2015, ann che 'l moeur per di complicanz de la malattia.

## Riferiment
*Enciclopedia Britannica
Siro Carati

El **Siro Carati** (Pavia, 1794 - Pavia, 1848) a l'è staa 'n poetta lombard. De lavorà professor, l'è consideraa vun di esponent pussee important de la poesia in dialett paves, l'ha voltaa anca di oeuver de l'Isepp Parin. 

L'è mort in del 1848 quand che, accusaa de vess 'na spia de l'Austria, el s'è buttaa in del Tesin, probabilment per evità de vess menaa via e de restà senza lavorà, ròba che l'avaria lassaa in miseria la familia.

## Oeuver
* *Versi per le nozze faustissime del signor Defendente Sacchi colla signora Erminia Rossi* (1829)
* *I du prim mes del Cholera in Pavia, Ottav aed Sirei Carà* (1836)
* *Laureandosi in medicina il signore Giuseppe Marchesini di Vezzano* (1841)
* *Poesie in vernacolo pavese e italiane* *(postumo)* (1877)

## Bibliografia
* 
*
Cumul

El **cùmul** (in latin *cumulus*, scurtà con *Cu*) a l’è ‘na nivola a svilùpp vertical medio o piscinìn, ch’a l’è compagna de ‘na piccola torr o d’on cavolfiór; la gh’ha ona base e ona scima piatta o on zicch bombée (segonda la razza), piazzada a la medèmma altèzza di cumul arent. 

## Caratteristich

I cùmul se foeurmen a càosa di corrent ascendent de tipo convettivo, orografich o frontal. Se in di or pussée cald del dì a se mentègnen piscinitt, a l’è perché l’instabilità de l’aria la sarà minima e i caoserànn minga di precipitazion (*[[cumulus humilis]]*, anca ciamàa "cùmul del bèll temp"). Se, inveci, l'aria a l’è pussée instàbil i andarànn pussée su in vertical, rivand al stadi del *[[cumulus mediocris]]* e magara, peou,  anca al stadi del *[[cumulus congestus]]*; sti chì pòden crèss a diventà di cumulonemb e di vòlt ingenerà di precipitazion modèst ma minga di fùlmen.

In del caso de corrent ascendent fòrt de bon  (20-25=m/s)), in su la scima del *cumulus congestus* a podarà formàss ona nìvola accessoria suttìl a forma de capócc ciamada *[[pileus]]*. E pòden vèss i formazion de fòrt temporal soratùtt s’a se svilùppen in di cumulonemb giamò fàa su. .

## Razz
* *[[Cumulus fractus]]* (*Cu fra*)
* *[[Cumulus castellanus]]* (*Cu cas*)
* *[[Cumulus congestus]]* (*Cu con*)
* *[[Cumulus humilis]]* (*Cu hum*)
* *[[Cumulus mediocris]]* (*Cu med*)

## Varietàa
I cumul a pòden presentàss domà ind ona varietàa ciamada *[[radiatus]]* (scurtada con*ra*).

## Galleria d'immagin


file:Img20050526 0007 at tannheim cumulus.jpg|Cumulus humilis
file:Cumulus_mediocris_3.JPG|Cumulus mediocris
file:Cloud_over_the_horizon.jpg|Cumulus congestus
file:Cumulus_congestus_pileus.JPG|Cumulus congestus pileus



## Riferiment


## Bibliografia
* 
* 
* 
## Vos correlaa
* Nivola
* Instabilità atmosferega
* Corrent verticaj in di temporaj
Cumulus fractus

I **cumul fractus** hinn di sbrìndol de nìvol bass sfilapràd in di zòn de temporal, a se inegeren per el contrast de la corrent ascendenta con quèlla discendenta. Rivelen la presenza de ‘na correnta ascendenta ancamò attiva. 

## Interpretazion di cumulus fractus

* S’a se moeuven in orizzontàl: a l’è perché a gh’è di vent caosà del fluss in sortida del temporàl;

* Se vànn su: a l’è perchè l’è ‘drée a formàss ona noeuva corrent ascendenta;

* S’a  s’ispessissen a la base del cumulonemb, a l’è perché forsi l’è ‘drèe a formàss ‘na super-cèllula;

* S’hinn adrèe a pirlà a la base de on cumulonemb a super-cèllula, forsi l’è adrèe a formàss on borineri. 

## Vos correlaa

* Nivula

## Riferiment
Cumulus congestus

El **Cumulus congestus** (scurtàa con: *Cu con*)  a l’è ona nivola a svilùpp verticàl, che la parten  al géner di cumul. La pò vèss alta fin ai 6km e l’è caratterizzada d’on aspètt compagn de la pànera montada o de la superfice de on cavolfiór .

## Caratteristich
La presenza de on cumulus congestus a l’è on indes de la presenza di corrent convettìv ind la troposfera bassa e media, che  – se hinn assée fòrt – pòden indù anmò la nivola a slargàss foeura fin a trasformàss ind on Cumulonimbus calvus. A l’è fada su soratùtt de gottìnn sòra-fondùd che ghe dànn i tipìch contorni nètt. In su la soa sommitàa gh’hinn tanti crescénz, che ciascheduna l’è caosada de la spinta di corrent ascendent de l’aria, che pròvochen la condensazion del vapor de acqua che gh’hann de denter. A l’è pròppi per via de stì crescenz chì (apparentement piscinin per via de la granda distanza de osservazion) che la nivola la gh’hà on aspètt compagn de la pànera montada. 
Ind on quaj caso – sorattutt quand che  i corrent ascendent hinn fòrt – l'aria  che l’è pussée stabil piazzada sora el congèstus la ven trada su fin al so livèll de condensazion;  a se crea inscì el pileus, ona nivula accessòria che la dura pòch (de solit on quaj minùt o on quaj secónd) , compagna d’on vèll suttìl a forma de cappusc sora vuna o pussée di crescénz del congèstus.

## Giazzada e fibrillazion
Qualora che i corrent convettiv vaghen adrèe a fa créss in altèzza el cumulus congestus, i gottin sora-fondùd che ‘l fànn su, rivarann fin ai strat de atmosfera pussée frècc e tacarànn a giazzass. Quèll stadi chì el marca la trasformazion del congèstus ind on *cumulonimbus calvus*. Quèll procèss chì el pò vèss notà intanta che se varden i nivol: i nivol giazzàd gh’hànn on aspètt fibrós, soli, senza crescènz e se troeuven sora i nivol fàd su domà de acqua. .

Di vòlt a l’è possibìl a vedè la *fibrillazion*, ch’a l’è on fenòmen che ‘l dura pòch segond e l’è defàtt l’epulsion de ciùff de nivola piscinìtt. La càosa l’è denter in de la noeuva spinta a’ndà anmò pussée su,  ricevùda de l’aria per via del calor sconduu de fusion che ‘l se libera quand che l’aria l’è ‘drée a giazzàss . Domà in di region tropicàj i acqueri portàa adrèe de quèll tipo de nivol chi a pòden vèss assée fòrt. De sorapù on Cumul El congèstus a l’è bon de prodù ona tromba marina, quand che l'aria calda del mar quand che la va su la se mètt insèma a quèlla frèccia mettend la lisca a on mòto girant che ‘l prodùs ‘na nivola a pedrioeu o ona tromba marina de sòlit debol (EF0-EF1)

## Riferiment


## Vos correlaa
*Nivola
Cumulus mediocris

El **cumulus mediocris** a l’è ona specie de nivola che la partén al genér di cumul. A l’è l’evoluzion di cumulus humilis, e ‘l gh’hà l’istèssa génesi e l’istèssa struttura.

## Caratteristich

Compagn che in tutt i cùmul, la soa origin l’è in del sollevàss de l’aria calda e ùmeda; quèll procèss chì el gh’ha de vèss assèe fòrt e che ‘l dura per fà cress on  *cumulus humilis* a fàll diventà mediocris. Di conseguenza el spessor de quèsta  specie chì l’è maggior, e ‘l varia de pòch centèn de meter fin a du chilometri circa. . Denter ind on cumulus mediocris i corrent che vànn su pòden andà pussée a la svèlta de 5 m/s.. La base a l’è spiattarada e misa a on’altèzza eguàl de quèlla de alter cumul che pòden vèssegh là visìn. La parte de sora di mediòcris  a l’è fada su de gottin de acqua sora-fundùd.

A l’è ona nivola tipica de la matina inoltrada e del princippi de podisnà, e lee la generà nò di precipitazion. In condizion de instabilità atmosferega moderada o fòrt la pò trasformàss in di Cumulus congestus o di cumulonemb, anca  a la svèlta.

## Riferiment


## Bibliografia
* 

## Vos correlaa
*Nivola
Cumulonimbus incus

El **Cumulonimbus incus** a l'è ona sòrta de cumulonemb che 'l gha di crescènz compagn che in di cumul e la soa scima la gh'ha la forma d'on'incudin. A l'è tipich del svilupp complètt de on temporal. 

### Cirri fals
In su la sommitàa de la nivola ind la soa fase madura poden comparì i cirri fals, che a differenza di cirri che compagnen on front cald hinn pussée dens e desponnùu d'ona manera men regolàr.

### Scannelladur e stratificazion
De sorapù la presenza de scannelladur e stratificazion l'è el sègn de l'advezion de aria calda in quòta, donca de ona inversadura tèrmica, ch'a l'è 'na situazion nò favorevol per i temporaj.

## Formazion accessòri
### Coa del [[fluss in entrada (temporaj)|fluss in entrada]]

La **coa del fluss in entrada** a l'è ona nivola a coa ind la zòna de contàtt tra la corrent ascendenta e 'l fluss in sortida. La se forma quand che gh'è ona corrent ascendenta fòrta e ona tromba d'aria la podarìss ingeneràss pròppi ind la zòna de contàtt tra la coa del fluss in entrada e 'l cumulonemb.

### Sbassada

La **sbassada** a l'è 'na formazion taccada sòta la base de on cumulonemb indoe gh'è la corrent ascendenta.
S'a l'è irregolar alora el voeur dì che l'aria calda e quèlla frèccia hinn adrèe a mes'ciass d'ona manera minga regolar, se inveci l'è taccàa de bon in su la base del cumulonemb, alora a gh'è ona corrent ascendenta fòrta e compàtta, s'a l'è circolàr el voer dì che la corrent ascendenta l'è adrée a pirlà con ris'c de borineri, se inveci l'è nò complètta, piegàda, slongàda e fa su a tochèj, alora la corrent ascendenta la sarà débol. Se inveci l'è bassa, gròssa, larga e circolar a gh'è el ris'c de evoluzion ind ona super-cèllula con borineri

La situazion pussée pericolosa a l'è quand che gh'è la sbassada, gh'hinn di fulmen senza precipitazion oppur domà con on quaj granèll de tempèsta e vent calmo. In quèll caso chì a gh'è na corrent ascendenta esplosiva con ris'c de borineri d'improvvis.

### Nivola a borlon

### Nivola a mensola

## Vos correlaa
*Temporal
*Borineri

## Riferiment
Cumulonimbus calvus

El **Cumulonimbus calvus** a l'è ona sòrta de cumulonemb sberlusent e don i contorni nètt e on'espanzion in su la soa sommitàa. 

## Riferiment
PlayStation 3

La **PlayStation 3** a l'è stada la terza console di videogioeugh de la Sony Interactive Entertainment, venduda del 2006. Part de la generazion quèlla de sett, la gh'ha avuu 'me concorrenza la Xbox 360 e 'l Wii. 

A l'era parzialment retrocompatibel con la PlayStation e la PlayStation 2 a segonda del modell.

La doperava on processor CELL de tipo PowerPC e la soa architettura a l'è semper stada retegnuda grama de sviluppàgh sora, perchè la pupart de la potenza a l'éra in di chip secondari ch'eren longh de imprend.

Sostituida in del 2013 de la PlayStation 4, l'è desmettuda in del 2017.

## Riferiment
*Sitt offizial

## Vos corelaa
*Sixaxis
*DualShock 3
*PlayStation Move
*PlayStation Eye
Baselega (Giussaa)

La **Baselega** (*Baselica Bologna* in italian) a l'è 'na frazion de Giussaa, in Provincia de Pavia, de 380 abitant.

L'éra in antichità on cénter de 'na Piev importànta, infeudada ai Sfòrza de Carevasg, ch'eren cont de La Ciarella. In del 1841 ghe tacchen el Ronchett, menter in del 1928 l'è taccaa a Giussaa.

In la frazion la gh'è la Gesa de Sant Ambroeus ad Nemus, che la gh'ha dent el corp del beaa Baldassarre Ravaschieri.

## Riferiment
* LombardiaBeniCulturali

## Alter progett
Cirrus castellanus

El **cirrus castellanus**, (abbreviazion *Ci cas*), a l’è ona di specie  di nivola de tipo cirro, che se foeurmen a ‘n’altèzz puttòst elevàa.

El nòmm *castellanus* el ven de l’apètt che sti nivol chì tenden a vègh, che ‘l regorda ‘na serie de torrètt de on castèll del medioevo che se eleven de ona base pussée bassa. Quèj nivol chì tenden a formà di linej e tenden a sviluppàss pussée in altèzza che in larghèzza,   e se metten insèma a fa su formazion puttòst dens.

## Riferiment


## Vos correlaa
* Nivola
Cirrus fibratus

El **Cirrus fibratus** (abbreviazion *Ci fib*) a l’è ona nivola che l’apparten al gener di Cirri, a l'è fada sul de fil suttil bianch miss a fa su ona linea o 'na curva leggera , che gh’hànn nò a la sò fin di ciuff o di rampin. Quèla caratteristica chì je distingus di Cirrus uncinus. I fil pòden vèss in deporlo o in grupp (quasi semper distìn vun di alter) . Quand che hin siatnt de bon infra de lor, dispòst in manera parallela e paren che tenden a incontràss vèrs on pont de l’orizzont, la nivula a l’è de la varietàa ciamada radiatus radiatus (*Cirrus fibratus radiatus*, abbreviazione *Ci fib ra*).

Quèsta nivola chì se troeuva ind l’alta troposfera, a on’altèzza intra i 3 km e i 8km in di region equatorial e infra i 6 km e i 18 km in di region polar. 

Ind la spece *Fibratus* gh’è denter, de là di Cirri, domà el gener di Cirrostrati.

## Riferiment


## Bibliografia
*

## Vos correlaa
* Nivola
Cirrus floccus

El **cirrus floccus** (abbreviazion *Ci flo*) a l’è ona di specie che i nivol del tipo cirro pòden presentàss e se forma a di alèzz pusstòst elevàa.

## Caratteristich
El cirrus floccus  a l’è fàa su de ciùff  de nivol bianch cont ona base puttòst stratajada. Quèj nivol chì se pòrten nò adée di precipitazion, anca se di vòlt pòden ‘vègh ‘me caratteristica accessoria la presenza de virg.

Tucc i ciuff che fànn su i nìvol de cirrus floccus hinn de sòlit distìnt e separàa vun di alter. In del moment de la formazion i nìvol pàren de color bianch sberlusént e pòden vèss  scambiàa per on altocumul; dòpo on quaj minùt però, la sò brilladura la tend a sbiadì e quèst l’insegna ch’hinn fàa su de giazz pur e se troeuven donca a ‘na quòta pussèe elevada. 

## Riferiment


## Vos correlaa
* Nivola
Cirrus spissatus

El **cirrus spissatus**, (abbreviazion *Ci spi*), a l’è ona di specie che i nivol del tipo cirro pòden vèss, che se forma in su di altèzz puttòst elevàa.

I nìvol  *Cirrus spissatus* hinn infra i pussée alt e di vòlt pòden rivà su anca fin a la bassa stratosfera. Hinn caratterizza de on aspètt a fil oppùr compagn di filzoeu de giazz; de sòlit hinn bianch, ma pòden parì grisaster quand ch’hinn dens e vardàa in contralùs. Se pórten nò adrée di precipitazion, inveci pòden fa formà di fenòmen òttich.

I cirri *spissatus* hinn di cirri dens che scunden in part o del tutt el Sol o la Luna e comparen grisaster quand che hinn vardàa in contralus. Nonostant che pòden formàss in divèrsi situazion, hinn soratutt comun in di pennàcc o adrée a l’incudin di cumulonemb. La sò comparsa la segnàl d'ona probabilità de pioeuva de li a 12-15 or se compàren insèma con di vent che vegnen infra el Nòrd-èst e ‘l Sud; anca de lì adrée se i vent vegnen de ‘na direzion infra el Sud-èst e ‘l sud. In presenza de alter vent inveci originen on quatta dura estèsa del ciel.

## Vos correlàa
* Nivola

## Ligamm de foeura
* https://web.archive.org/web/20150216042439/http://www.theweatherobserver.com/2005/09/21/cirrus-spissatus-ci-spi
* http://www.clouds-online.com/cloud_atlas/cirrus/cirrus.htm 
* http://www.tpub.com/content/aerographer/14269/css/14269_34.htm
* https://en.wiktionary.org/wiki/spissus#Latin
Cirrus uncinus

El **cirrus uncinus**, (abbreviazion *Ci unc*), a l’è vuna di specie di nivol de tipo cirro, che la se foeuma in su di altèzz puttòst elevàa.  

## Caratteristich

El nòmm el venn del latin e ‘l se riferìss a la forma caratteristica de on rampin, che l’è inscì per via di partìcul de giazz che se mètten insèma di la part de sora de la nivola che poeu l’origina ona scìa longa de cristàj de giazz.   

Dato che se formen assosènn su in altèzza, de sòlit de la di 7000 m, se troeuven in condizion de temperadura intorna de i  -40 / -50°C e vegnen innanz de on front cald oppur de on front occlus. La soa comparsa l’insegna la probabilitàa de on precipitazion, soratutt piovosa.

## Voci correlaa
* Nivola
* Front cald
* Front occlus

## Ligamm de foeura
* International Cloud Atlas - Cirrus uncinus
Nivell de red

El **nivell de red** a l'è, in del modell OSI, el nivell che 'l ricev i segment del nivell sora, quell de straport, e 'l forma di pacchett de mandà al nivell datalink. El se occupa, in pratega, de instradament e de gestì el conligament teorich de la red.

## Riferiment
*Funzioni del livello di rete
Stazion de Vares Casben

La **Stazion de Vares Casben** a l'è 'na stazion de la , che la serviss el comun de . L'è taccada ai stazion de .

## Moviment
La stazion a l'è servida di treni regionai de la Trenord.

## Bibliografia
*[La rete ferroviaria lombarda - Trenord](https://www.trenord.it/it/campus-trenord/si-impara-(scuola-secondaria-i-grado)/la-rete-ferroviaria-in-lombardia.aspx)
Duplicatus

In meteorologia, quand che se dis **duplicatus** (**du**), (de l'analòga paròlla in latìn, che la voer dì  "duplicàa, raddoppiàa"), a l’è vuna di varietà che la pò trovàss in di nivol e l’insegna la situazion indoe i nivol hinn miss a formà du strat o pussée vun sora l’alter, on poo separàa infra de lor oppur taccàa assèma ind ona quaj part.

Quèll fenòmen chì el pò trovàss in di nivol del gener cirro, cirrostrato, altocumul e stratocumul.


File:Altocumulus undulatus duplicatus.jpg|*Altocumulus duplicatus undulatus*
File:Cirrus4_-_NOAA.jpg|*Cirrus duplicatus*

 
## Riferiment
Intortus

In meteorologia, quand che se dis **intortus**, (de l'analoga paròlla in latìn, che la voeur dì "avvolto, attorcigliato"), a l’è vuna infra i varietàa possibil de nivol che in quèll caso chì la pò vèss doperada domà per i  cirri. Quèll tipo chì de cirro el gh’hà l’aspètt de filzoeu intrecciàd in manera casuàl e minga ordinada.  
I fil hinn despèss curva in manera minga regolar. 

Compagn che i alter tipi de cirro, i cirrus intortus se sviluppen  su in di altèzz elevàa. 

## Riferiment
Radiatus

In meteorologia, quand che se diss **radiatus** (abbreviazion *ra*), se voeur insegnà vuna infa i varietàa possibil de nivol fa su a banch o strati e che per via de l’effètt prospèttich paren ch’a s’incontren ind on ùnegh pont in su l’orizzont e, in del caso che i fàss intraversen tutt el cièl de ‘na part a l’altra, in du punt ciamà *pont de radiazion*.

Il nòmm el venn foeura de l’istèssa paròlla latina, che ‘l sò significaa a l’è “che ‘l gh’hà i ragg”.

Se po’ trovà in di nivol del gener Cirro, altocumul, altostrato, stratocumul e Cumul.

## Caratteristich
In del caso di Cirr sti fass chì, despèss hinn fàa su anca de cirrocumul o cirrostrati. Lo stratocumulus radiatus el partén al gener *stratiformis* e l’è nò de vèss confundùu cont i fàss convettiv orizzontaj ch’hinn tipich di cumul radiatus, che in gener partenén a la categoria di Cumulus mediocris.

## Galleria d'immagin

File:Seestermüher_Marsch_Wolke.jpg|Stratocumulus radiatus
File:CloudStreets BeringSea 20060120.jpg|Fass convettiv orizzontaj de cumulus radiatus vist del spazzi
File:Clouds_in_South_Korea.JPG|Altocumulus radiatus
File:Sunset_Solar_Halo_at_Keys_View_of_Joshua_Tree_National_Park.jpg|Cirrostratus radiatus con un serc de 22° o *serc piscinin*
File:Cirrus_radiatus.jpg|Cirrus radiatus


## Riferiment
Vertebratus

In meteorologia, quand ch’ a se diss **vertebratus** (**ve**), (de l'istèssa paròlla in latin, che la voeur dì "vertebràa"), a se voeur designà vuna infra i varietà (caratteristica accessòria) possibil per i tipi de nivol ch’hinn desponnùu ‘me di còst de na colòna vertebràl oppur compagn de la  rèsca del péss. Compagn che in del caso de l'intortus, la varietàa *vertebratus* la se troeuva domà in del gener Cirro.

A l’è ona forma minga tròppa comuna di nivol cirro e la se forma quand che l’aria la se moeuv de parallel cont la direzion che vann innanz i front principàl di nivol. I spazzi infra i nivol se formen in di zòn indoe l’aria la va giò, inveci i còst se foeurmen in di zòn indoe l’aria la va su. La comparsa de sti nivol chì a l’è conligada con la presenza de ona corrent a gètt o l’è generada de on'onda de gravità.

## Ligamm de foeura
* https://cloudatlas.wmo.int/en/clouds-varieties-vertebratus.html
## Riferiment
Nivola a mur

La **nivola a mur** a l’è ona sbassada de on cumulonemb, circolar e con bòrd a basèll tipich di temporaj a super-cèllula. Ona tromba d'aria la podarìss vegnì giò de la nivola a mur,  de tutt i maner minga tucc i nivol a mur ingeneren ona tromba d’aria. Quèj che pòden ingenerà ona tromba d'aria hinn:
*pussée persistent ( >10 minùt);
*girant;
*compagnàa de cumulus fractus adrée a ‘ndà su;
*compagnàa de la coa del fluss in entrada.

## Riferiment
Arcus (nivola)

Ona nivola **arcus** a l’è ona nivola bassa, orizzontàl, che l’è sòlita comparì ‘me ona niovola accessòria de on cumulonemb. I nivola a borlon e i nivol a mensola hinn i su tipi principàl de arcus. In nivul de tipo arcus de sòlit se foeurmen adrée al bòrd che ‘l va innanz de on front di rebùff de on fluss in sortida de on temporal.

## Nivola a mensola
La n**ivola  mensola** a l’è ona nivola bassa, inarcada e la gh’ha la forma de on cossìn o on chignoeù. La se forma quand che ‘l front di rebùff de  on temporal a super-cèllula el fa levà su l’aria denanz de lu.

## Nivola a borlon

La **nivola a borlón** a l’è ona nivola  tubolar longa molto distanta de la base del temporal.
A l’è on’ evolozion de la nivola a mensola quand che quèsta chì la se slontana de l’àera di precipitazion oppùr la se sviluppa per el contàtt tra la corrent ascedenta e quèlla discendenta che l’ingenera del girament e la  condensa ind la nivola a borlón. 

## Riferiment
Cupola del cumulonemb

La cupola del cumulonemb la se forma sora l'incuden de on cumulonemb quand che la corrent ascedenta de un temporal l’è inscì fòrta de sborà foeura ind l’inversadura tèrmica de la stratosfera. Quand che la se forma gh’è ona fòrta instabilità atmosferega.

## Formazion
Quand che 'l se forma on temporàl, i nivol leven su in verticàl ind l'atmosfera fin tant che la corrent ascendenta del temporal la raggiòng el  livèll de equilibri, o ben el pont indoe l'ariache la gh'è intorna la gh'hà l'istèssa temperadura. Quèst "pont de equilibri" chì a l'è despèss la tropopausa. Inveci che segutà a 'ndà su ind la troposfera, la créscita vertical e la nivola, de colp la se ferma, e la taca a créss in orizzontal. La se forma inscì l'incuden in su la scima del cumulonemb.

La cupola del cumulonemb la se forma quand che la corrent ascendent del temporal, per via del slanz provocaa d'ona salida svèlta e de la fòrza de sollevament, la sbora foeura de là del sò livèll de equilibri, e la forma la tipica cupola. Quèst el pò capità con qualsessìa cumulonemb quand che l'instabilità atmosferega l'è molto alta.

## Interpretazion
* Se la cupola a l’è persistenta (pussée de 10 minùt), l’insegna di super-cèllul attiv con el ris’c de tempèsta e borineri;
* se a l’è temporani el temporal a l’è pulsant con fasi de brutt temp e tempèsta ma senza tromb d’aria;
* se la cupola la ven a voltra a cicli, alora l’insegna on temporal a super-cèllula che ‘l se ripètt e l’è bon de ingenerà di tromb d’aria multipli. 

## Riferiment
Pileus

In meteorologia, con **piléus**, (de l’istèssa paròla in latin), cont el significaa de "cappèll, barrètt"), l’insegna ona nivola accessòria piscinina sviluppada in orizzontàl a forma de barètt che la pò comparì sora on cumul o on cumulonemb. El pileus, di vòlt el pò anca intraversà el cumul e pòden anca formàss pussée de vun pileus vun sora l’alter.  I pileus pussée consisten hinn ciamà bònnet (de l'istèssa paròlla in lengua inglesa). 

## Caratteristich
On pileus, che ‘l tend a cambià la soa forma a la svèlta, l’è fa su de la corrent ascendenta denter in del cumul che la mena l’aria ùmeda di quòt de sòta ai quòt de sora, fin a che la riva al pont de rosada per compression adiabatega. I pileus, donca de sòlit vegnen insèma a condizion de brutt temp. On pileus sora on cumul el pò voré dì che l’è ‘drée a trasformass ind on cumulonemb, de già che ‘l fa segnàl de la presenza di fòrt corrent ascendent.

I nivol che gh’hann di pilèus generalment hinn ciamàa cont el suffiss "pileus".Per esempi, on cumulonemb che ‘l gh’hà on piléus in su la soa scima el po’ vèss ciamàa cumulonimbus pileus.

## Alter formazion del pileus

On *piléus* el po’ anca formàss sora ona nivola de scendra vulcanica oppùr de on pirocumul fa su per via de on eruzion vulcanica.

## Evoluzion
La formazion de on *piléus* l’insegna che la nivola originaria l’è ‘drée a vegnì pussée gròssa, càrega de umidità e molto instabil. De conseguenza la podarìss trasformàss a la svèlta ind on  cumulonimbus incus. Quèll tipo de nivol chì la pò provocàa de vèra on brutt temp e donca, el comparì de on pileus l’è de vèss vedùu come ‘l segnàl de on temporal de lì adrée. 

La presenza del *piléus* sora ona nivola a l’è anca on segnàl di vent fòrt che pòden provocà anca dagn seri. 

## Riferiement


## Ligamm de foeura
*Factbytes article on cumulonimbus clouds - Pagina, in inglese, sulla classificazione di vari tipi di cumulonembo.
Stazion de Villa de Tiran

La **Stazion de Villa de Tiran** a l'è 'na stazion de la , che la serviss el comun de . L'è taccada ai stazion de .

## Moviment
La stazion a l'è servida di treni regionai de la Trenord.

## Bibliografia
*[La rete ferroviaria lombarda - Trenord](https://www.trenord.it/it/campus-trenord/si-impara-(scuola-secondaria-i-grado)/la-rete-ferroviaria-in-lombardia.aspx)
Mammatus

I nivol **mammatus** se formen quand che la corrent ascendenta la pèrd la soa fòrza e la se spantega in orizzontal e i mòti discendent hinn favorìi e ingeneren i mammatus. Ògni mammatus a l’è on acqueri piscinìnn che ‘l riéss minga a rivà giò al soeul. 

## Riferiment
Knuckles

I **knuckles** (de l’istèssa paròlla in lengua inglesa) hinn di sporgénz piscinìtt disponnùu arent ai confìn de ona gròssa incudin de on cumulonemb, o ben ona nivola che l’ingenera i temporaj. Ògni knuckles el se forma in del sit indoe l’è adrée a’ndàa su ona corrent ascendenta. I knucles hinn divèrsi di mammatus che inveci se foeurmen per via di acqueri che riessen minga a rivà giò al soeul, e de già che se troeuven in sul bòrd de l’incudin pòden vèss vedùu anca a desén de chilometri de distanza del temporal e se troeuven de sòlit in sul lato sora-vent , o ben ind la part dedrèe, quèlla che la passa a la fine del temporal. . I knuckles se foeurmen in sul bòrd de l’incudin perché hinn caosà de ona fòrta corrent ascendenta, quand che la riva a la fin de la troposfera a l’è obligada a spantagàss in orizzontal de già che là pò minga andà pussée su. La correnta l’è inscì fòrta de spantegàss in orizzontal de manera turborenta e per via de la soa turbolenza se foeurmen i knuckles.

## Knuckles e tempèsta
I mammatus hinn domà conligà cont i corrent ascedent de manera indirètta, inveci i knuckles hinn ligà direttament con la corrent ascendenta, donca sò presenza l’insegna ona alta probabiltàa de tempèsta. . La presenza de knuckles la fa vedè che anca a granda distanza del center del temporal la corrent ascendenta a l’è anmò inscì fòrta de rivà fin quasi in su la tropopausa , e la stèssa fòrza de la corrent ascendenta l’è necessaria per la tempèsta

## Riferiment
Òlcc

**Òlcc** (*Olcio* in italian) a l'è 'na frazion de Mandell, arent a Lierna. Semper on center piscininn, l'era part de la piev de Mandell e in tra el 1786 e 'l 1791 l'è staa miss sotta la provincia de Comm. In del 1809 el governa napoleonegh ghe tacca Lierna e Somana, ma in del 1812 anca luu l'è soppress finna al 1816, quand che tucc tornen autonom. Rivaa a 492 abitant in del 1861 a l'unità d'Italia, in del 1927 l'è taccaa a Mandell con 372 abitant.

El paesin a l'è servii de 'na stazion di treni in su la ferrovia Tiran-Lecch.

## Riferiment
* LombardiaBeniCulturali

## Alter progett
Microvision

El **Microvision** a l'è staa 'n sistema di videogioeugh portatil sortii in del 1979, publegaa de la Milton Bradley Company e desviluppaa del Jay Smith, che du agn dòpo l'ha desviluppaa el Vectrex.

L'è retegnuu el primm sistema portatil propriament dii, ciovè bon de cambià el gioeugh cont ona cartoccia, che la gh'eva anca el schermo, e mìnga cont on gioeugh fiss.

## Riferiment
*VGK

## Alter progett
Granimeter

El **granìmeter** a l’è on istrument doprà per el studi de la misura di grann de tempèsta.
A l’è on pannèll de polistirene quattàa de allumini  sora el quàl hinn lassàa giò i impront de la tempèsta. 

A vegnen rilevaa: 
*I distanz infra i impront;
*El numer de impront;
*El diametro minimo e massimo di grann.

## Vos correlaa
*Tempesta

## Riferiment
Gesa de San Maurizzi (Monscia)

La **gesa de San Maurizzi** (italian: *chiesa di San Maurizio*), giamò conossuda 'me **gesa de Santa Margaritta**, a l'è ona gesa del center de Monscia.

## Storia
La gesa che gh'è adess la se troeuva sora el vegg monestee de Santa Margaritta, faa su di Umiliaa in del secol XIII. La gesa l'era stada sgrandida in del 1469: el sò monestee l'è conossuu per vess quell de la Marianna de Leyva (1575-1650), la "Monega de Monscia" del romanz del Lissander Manzon.
Al princippi del secol XVIII la gesa l'è ormai deroccada, tant l'è vera che in del 1736 la ven restavorada. In del 1785 el monestee el ven saraa su e la gesa la ven desconsacrada. La pupart di costruzzion ligaa a la gesa la ven trada giò, e al dì d'incoeu ghe 'n resta domà on quai tocchellin, sconduu dent a di condomini tiraa su in del secol XX.
In del 1881 la gesa la passa sotta el controll del Domm e la torna a vess consacrada, e la ven dedicada a San Maurizzi (prima el se ciamava inscì on olter gesioeu traa giò per slargà la *via Vitori Emanuell*, lì arent).

## Alter progett
Camerlada

**Camerlada** a l'è 'n quarter de Comm, del 1817 al 1884 comun autonom, prima l'era part di Corp Sant de Comm. El nomm el deriva probabilment de 'na "cà merlada", ciovè la torr del Castell Barandell.

Con circa 5'000 abitant el gh'ha dò stazion ferroviari: Albaa-Camerlada e Comm Camerlada.

## Riferiment
* LombardiaBeniCulturali
Tranvia Monscia-Trezz-Bergom

La **Tranvia Monscia-Trezz-Bergom** a l'è stada 'na linia tranviaria che la conligava Monscia a Bergom, fàda su in del 1890 e restada in pee finna al 1953 e in tra Monscia e Trezz finna al 1958. 

Dopo de la saradura de la Tranvia Milan-Vittuon l'è restada la darrera linia lombarda cont i gamba de legn a vapor e anca l'ultema a doperà di tram cont i accumulator.

## Riferiment
*Lo chiamavano Gamba de Legn
Stazion de Lonigo

La **Stazion de Lonigo** a l'è 'na stazion de la , che la serviss el comun de . 

## Moviment
La stazion a l'è servida di treni regionai de la Trenitalia.

## Bibliografia
*TrenieBinari
Sistèma global de rilevament de la posizion

In di telecomunicazion el **sistema globàl de rilevament de la posizion GPS** (sigla in inglés de Global Positioning System, ch’a l’è a soa vòlta l'abbreviazion de NAVSTAR GPS, sigla de *NAVigation Satellite Timing And Ranging Global Positioning System* o de *NAVigation Signal Timing And Ranging Global Position System*) a l’è on sistema de rilevament de la posizion e navigazion satellitar statunitèns. 

Per mèzz de ona red de satèllit artificiàj in òrbita, el ghe fornìss a on terminàl mòbil o ricevidor GPS di informazion di  sò coordinad geografegh e sul sò orari in qualsessìa condizion del temp meteorològich, in depertùtt in su la Tèrra indoe  ghe sia on contàtt con almanch quatter satèllit del sistèma che pòden vèss vedùu in del stèss temp. El rilevament de la posizion el succed per mèzz de la  trasmission d’on un segnàl radio fada de ògni satèllit e l'elaborazion di segnaj ricevùu del ricevidor.

A l’è gestìi del govèrna di Stat Unii d'America e ‘l pòden dopràll tucc basta che gh’abìen on ricevidor GPS. El sò grad de cura al dì d’incoeu a l’è de l’oridin de pòch meter, second i condizion meteorològich, la disponibiltàa e la posizion di satèllit rispètt al ricevidor, i effètt de la radio-propagazion del segnal radio ind la ionosfera e la troposfera (es. rifrazion) e di effètt de la relatività.

## Riferiment
GPS

*GPS - Sistèma global de rilevament de la posizion (de la lengua inglesa "Global Positioning System")
Livèll de equilibri

In meteorologia, el **livèll de equilibri** (**EL**), o **limit de [[convezion]]** (**LOC**), a l’è l’altèzza che ona partìcola d’aria che l’è ‘drée a ‘ndà su de soeul indoe la gh’hà l’istèssa temperadura de l’ambient de foeura.   

Ona massa d’aria instabil che l’è adrée a’ndà su la diventa stabil quand che la raggòng el livèll de equilibri e la convezion atmosferega la se ferma. Quèll livèll chì, despèss a l’è arent a la tropopausa e ‘l se ved per mèzz del limit de sora de l’incuden de on cumulonemb de on temporal perché a l’è l’altèzza indoe la corrent ascendenta la se ferma, foeura che ‘l caso di cupol del cumulonemb, che l’è on caso indoe la seguta a ‘ndà su fin al livèll massim de la massa d’aria  (MPL) in quèll moment là. Defàtt la cupola del cumulonemb la se forma quand che i corrent ascedent hinn inscì fòrt de sborà foeura de la del livèll de equilibri.

## Vos correlaa
* Instabilità atmosferega
* Livèll de convezion libera
* Radio-sondagg
* Nomograma de l'Herlofson

## Ligamm de foeura
* The Difference Between the Equilibrium Level and Maximum Parcel Level
* Identity of Storm Features

## Riferiment
Vectrex

El **Vectrex** a l'è stada 'na console a 8 bit de segonda generazion e la doperava la grafica vettorial, compagn di sistema arcade, venduda de la Milton Bradley Company.

## Riferiment
*Musee de la Console 

## Alter proget

## Vos corelaa
*Microvision
Ferrovia Milan-Venezia

La **Ferrovia Milan-Venezia** (ciamada di temp de l'Austria *Ferrovia Ferdinandea*) a l'è voeuna di ferrovij pussee important de l'Altitalia, che la conliga la capital lombarda con quella veneta.

Longa 276 km, l'è stada fada su in tra 'l 1842 e 'l 1857. La serviss i capploeugh de Bressa, Verona, Vicenza e Padoa. L'è doperada finna a Trevij del servizzi ferroviari suburban de Milan, di regionai lombard e veneti e di treni a longa percorrenza Trenitalia e Italo oltra a di internazionai.

## Bibliografia
*Ganzerla, Giancarlo (2004), Binari sul Garda—Dalla Ferdinandea al tram: tra cronaca e storia (in Italian), Brescia: Grafo, p. 334, ISBN 88-7385-633-0

## Vos corelaa
*Ferrovia Milan-Verona (alta velocità)
*Ferrovia Verona-Venezia (alta velocità)
CIN

*Inibizion convettiva - in meteorologia, l'energia che l'inebìss la salida di mass de aria (de la lengua inglesa "convective inhibition").
Fabbriga Durin

La **Fabbriga Durin** a l'è 'na frazion de Alzaa, vers Cremnagh. Part 'me comun de la Piev de Inscin, l'è taccaa a Alzaa di fassista in del 1928.

In la frazion el gh'è el Castell Durin.

## Riferiment
* LombardiaBeniCulturali
Gesa di Serv (Meregnan)

La **Gesa di Serv** (italian: *Chiesa di Santa Maria dei Servi*) a l'è ona gesa de Meregnan.
La se troeuva in del Borgh del Lamber (incoeu *via Piave*), vun di borgh foeura di mur vegg de la citaa.

## Storia
La ciappa el sò nomm de l'orden di Serv de Maria, che l'è nassuu in del secol XIII. In del 1513-1515 el fraa comasch Nicolò Malacrida el scerniss Meregnan comè sit per mett in pee on convent noeuv: e insema al convent se tacca a fà su anca la gesa. La gesa l'è stada poeu consacrada in del 1593 de l'arcivescov Carlo Bascapè: cont el passà di agn, però, la gesa l'era dree a deroccà, e per quest la gh'ha avuu besogn de restavor. La consacrazzion noeuva l'è stada fada in del 1768 del cardinal Pozzbonell e del prevost Candia.

## Ligamm de foeura
*prolocomelegnano.it 
*melegnano.net

## Alter progett
Temporal a cèllula multipla

El **temporal a cèllula multipla** a l’è on temporal fàa su de pussée de vuna cèllula de temporal, che ciascheduna la se troeuva a on stadi divèrs e la ciapa el turno de quèlla che la dòmina finchè el grupp de cèllul el se meouv.

Ona singola cèllula de temporal a l’è ona nivola bona de ingenerà on temporal. Ind la soa fase de formazion a l’è on cumulus congestus o on cumulonimbus calvus, ind la soa fase madura a l’è on cumulonimbus incus, quand che ona cèllula madura l’è adrèe a mangiàass foeura in su l’incuden se formen i cirri fals. I cèllul noeuv se foeurmen perché l’aria arenta al soeul l’è ruzada a ’ndà su de quella che la vèn giò de una cèllula pussée matura per via del sò front de rebùff che ‘l và innanz. El frònt de rebùff cont i so ventàd ruza l’aria che ‘l gh’hà denanz che che per dagh del spazzi de andà innanz la va su e la fa su on neouva corrent ascendenta de ona noeuva cèllula (o ben de ona nivola del temporal). Inveci i cèllul madùr poeu se starlatten a la fin de la sò vita. In quèlla manera chi el temporal el se auto-riprodùss.  Ona distanza tra i cèllul de 5-10 km, ona vita media de ona cèllula de 45 minut  e on temp medio de riproduzion de 15 minut hinn di caratteristich tipich de on temporal a cèllula multipla. 

### Calcol de la traiettòria: metod del Corfidi

Per calcolà la traiettòria del sistèma a se dopera el métod del Corfidi  che ‘l considera l’interazion infra el vent medio ind la troposfera e i fluss in entrada e quèll in sortida del temèporal che pòden desturbà el mòto lineàr del sistema.

Second quèll metod chì la velocità de spostament di cèllul -*cell motion* in lengua inglesa (VCL) a l’è:

:  VCL= \vec V_{850hPa} + \vec V_{700hPa} + \vec V_{700hPa} + \vec V_{700hPa}

indoe   \vec V_{xxxhPa}     a l’è el vettor   de la velocità a la quòta che la soa pression atmosferega a l’è xxx hPa, donca la velòcità de spostament de ona cèllula in deperlée a l’è la media di velocità a vari quòt ind la troposfera.

A gh’è poeu anca on’altra velocità de considerà, quèlla che  ‘l sistema el se propaga per auto-riproduzion(VPROP), che l’è l’istèss de la velocità del fluss in sortida del temporal (che la gh’hà segn contrari de quèlla del fluss in entrada )  l’interèssa domà i strat de bass de la troposfera (pression de circa 850hPa).

:  VPROP= - \vec V_{850hPa}

La velocità del sistema - s*torm motion* in Lengua inglesa (VMBE) a l’è el vettor risultànt de la sòma di sti do chì:
 
:  VMBE= VCL+VPROP

### Riproduzion sora-vent e sòta-vent
Quand che VCL e VPROP menen el sistèma pu o manc de la stèssa part (o ben quand che  |VMBE|>|VCL|) alora se parla de **riproduzion sòta-ven**t. Quand che inveci VCL e VPROP hinn vuna contraria de l’altra (o ben quand che |VMBE|
Stephen Corfidi

El **Stephen Corfidi** a l’è on meteorològh ricercador statunitèns. L’hà studiàa soratutt la prevision di temporaj  ma anca di alter ròb compagn di color de l’alba e del tramont 
## Vos correlaa
*Temporal
*Temporal a cèllula multipla
*Super-cèllula

## Riferiment
SRH

*SRH - in meteorologia, L'"Elicità relativa al temporal" (de la lengua inglesa "Storm relative helicity")
EHI

*EHI - in meteorologia, l'"indes de elicità e energia" (de la lengua inglesa "Energy helicity index")
Stazion de Mezzana (Italia)

La **Stazion de Mezzana** a l'è 'na stazion de la , che la serviss el comun de . L'è conligada a .

## Moviment
La stazion a l'è servida di treni regionai de la Trentino Trasporti.

## Bibliografia
* TrenieBinari
Sistèma convettiv de media scala

On **sistèma convettiv de media scala** a l’è ona zòna estesa con temporaj fada su de tanti cèllul de temporal vuna arenta a l’altra e a divèrsi stadi del sò ciclo de vita. El pò formàss quand che el passa on front frècc oppur ona gotta frèggia in quòta.

## Riferiment
Pont di Leon

El **Pont di Leon** (italian: *Ponte dei Leoni*) a l'è vun di pont storegh de la citaa de Monscia.
El se troeuva de soravia al Lamber, e 'l colega el center cont la via Vitori Emanuell. A l'è ciamaa inscì per via di quatter statov de leon che gh'è ai quatter canton del pont.
## Storia
L'è staa faa su in del 1838-1840, per sostituì el vegg pont roman ciamaa *[[Pont de l'Arena|de l'Arena]]*. Quest chì, che l'era tre volt pussee grand, el taccava insema i dò riv del fiumm, e 'l faseva andà dent a la citaa sotta la Tor de Teodolinda. Ma i Austriegh eren dree a ripensà la forma de la citaa: ghe voreva ona strada noeuva che la colegass Monscia con Lecch, citaa che l'era cressuda de importanza proppi in del primm Vottcent. Donca el pont de l'Arena l'è staa traa giò, e l'è staa faa on pont noeuv che 'l partiva de la strada noeuva.

## Riferiment
*LombardiaBeniCulturali

## Alter progett
Gesa de San Gilardin

La **gesa de San Gilardin** (italian: *chiesa di San Gerardino*) a l'è ona gesa de la citaa de Monscia.
La se troeuva arent al Lamber, dent in quell che l'era on temp l'Ospedaa de Monscia. L'è la gesa pussee antiga di tre che hinn dedicaa al sant monsciasch Gilard di Tenciô.
## Storia
La prima notizzia che gh'emm del fatt che San Gilard l'aveva trasformaa la cà de sò pader in d'on ospedaa a l'è del 1174. La gesa inveci l'è nominada per la prima voeulta in del 1352. La gh'ha avuu di restavor e di imbelliment in del Cincent e poeu ancamò in del Settcent e in tra el 1996 e 'l 2004.
## Referiment

## Varda anca
*San Gilard di Tenciô
*Ospedaa de Monscia
Gesa de San Nicolò (Lecch)

La **Gesa de San Nicolò** (italian: *Basilica di San Nicolò*) a l'è la gesa pussee granda e importanta de la citaa de Lecch.

La se troeuva arent a la veggia zenta di mur de la citaa e l'è conossuda soratutt per el sò campanin, vun di pussee volt de tutt l'Italia.

## Storia
El primm document che 'l parla de la gesa a l'è del 1252: ma la gesa del dì d'incoeu hann taccada a falla su in del 1596. In del 1774 la gesa l'è stada restavorada in stil neoclassegh. In del secol XIX s'è pensaa de slargà ancamò pussee la gesa: el progett del sgrandiment l'è staa faa del Giuseppe Bovara, che 'l gh'ha lavoraa in tra el 1831 e 'l 1862. La gesa l'è stada poeu consacrada in del 1930 de l'arcivescov de Milan Ildefonso Schuster. In del 1943 l'è stada deciarada *basilega minor*.

## Bibliografia
*La basilica di S. Nicolò a Lecco, Lecco, La Grafica, 1953.

## Alter progett

## Vos corelaa
*Campanin de San Nicolò
Pont Vegg (Lecch)

El **Pont Vegg** (italian: *Ponte Azzone Visconti* o *Ponte Vecchio*) a l'è 'l pont pussee antigh de la citaa de Lecch.
El se troeuva de soravia a l'Ada, e 'l colega Lecch cont el paes de Malgraa.
## Storia
El pont l'è staa progettaa in del secol XIV per miorà i colegament in tra Lecch e 'l Statt de Milan, che l'aveva conquistaa el borgh in del 1335. A vorell a l'è staa l'Azzon Viscont (1302-1339), che 'l gh'aveva el progett de fà vegnì Lecch ona fortezza importanta in del sistema difensiv del statt milanes, per via de la soa posizzion strengiuda in tra el Lagh de Comm, l'Ada e i montagn de la Valsasna.
El pont l'è staa faa su in tra el 1336 e 'l 1338, e l'è staa fortificaa de bon: el gh'aveva dò tor (con scià on rivellin e trii pont levador) ai duu coo del pont, ona tor in del mez, ona rocchetta e ona colombera per i pivion viaggiador. Al temp di Spagnoeu el gh'eva ona guarnison de vint soldaa.
El Pont Vegg l'ha veduu e l'ha patii la pupart di guerr combattuu in Lombardia in de l'etaa moderna: l'assedi del 1531, el passagg di lanzichenecch in del 1629, i battali di guerr napoleonegh in del 1799-1800. In 'sta ocasion, i frances hann minaa el pont, e hann faa soltà per aria i dò arcad pussee vesin al Mont Barr.
In del 1832 i Austriegh hann traa giò i rocch e i tor per rangià su la strada noeuva che la menava fina a Colegh; in del 1910 gh'è staa traa giò el rest di fortificazzion per permett el passagg di tranvai.
In del secol XX inoltra l'è staa tiraa su el Pont Noeuv, pussee moderna e adatt per i vicciur, e donca el Pont Vegg l'ha perduu la soa importanza. Al dì d'incoeu l'è on pont ciclopedonal, ancaben che fina al 2015 ghe passava ancamò i vicciur.

## Alter progett

## Riferiment
*LombardiaBeniCulturali
Gesa di Grazzi (Monscia)

La **Gesa di Grazzi** (italian: *Santuario della Madonna delle Grazie*) a l'è on santuari de la citaa de Monscia.
El se troeuva foeura del center storegh, a nord del vegg perimeter di mur, minga lontan de la riva de manzina del Lamber.
La gesa, e 'l monestee lì taccaa hinn staa faa su in tra el 1463 e 'l 1467: in quell ann gh'è rivaa lì i franzescan.

## Riferiment
*Miracolo a Monza: Santuario di Santa Maria delle Grazie

## Alter progett
Ferrovia Trent-Malé-Mezzana

La **ferrovia Trent-Malé-Mezzana** a l'è 'na linia ferroviaria a scartament metrich che la conliga Trent a Mezzana. In del sò percors la traversa la Val de Sol, la Val de Non e la Piana Rotaliana. L'è gestida de Trentino Trasporti, che la esercita anca el servizzi.

L'è stada verta in del 1909 comé tranvia, l'è verta 'me ferrovia del 1961, menter el tratt per Mezzana l'è staa fornii in del 2016.

## Riferiment
*La Ferrovia Trento - Malé - Marilleva
Cort de Casal

La **Cort de Casal** (*Curtis Casalensis* in latin) a l'è stada 'n unità ministrativa del Ducaa de Milan fondada in del 1346 'me "Squadra de Canz" e che la gh'eva 'me center civil Canz e religios Erba. A differenza de la pupart di piev del Ducaa, ch'eren determinaa de la Diocesi, 'sta squadra a l'era in principi part de la Piev de Inscin e l'era formada de 'na libera sociazion di sò comun e cont el temp l'è deventada semper pussee autonoma finna a vess integrada in del sistema di Piev e vess slargada in di reformi teresiann. La gh'ha avuu fin cont el rivà de Napoleon che l'ha destrugaa el sistema di piev.

## Riferiment
*LombardiaBeniCulturali
Scal di mòti geofisich

I fenòmen studiàa in meteorologia e oceanografia pòden vèss classificàa segond la sò scal de mòto.

## Scala planetaria
I mòti de **scala planetaria** hinn quèj che interèssen tutte el pianètta. 

#### Fenòmen de scala planetaria in meteorologia

#### Fenòmen de scala planetaria in oceanografia

## Scala sinòttica
I mòti de **scala sinòttica** hinn quèj che interèssen di longhèzz de l’ordin de miar de chilòmetri. 

#### Fenòmen de scala sinòttica in meteorologia

#### Fenòmen de scala sinòttica in oceanografia

## Media scala
I mòti de **media scala** (o meso-scala) hinn quèj che interèssen di lònghèzz de l’orden de centèn de  chilòmetri. 

#### Fenòmen de media scala in meteorologia

#### Fenòmen de media scala in oceanografia

## Piccola scala
I mòti de **piccola scala** (o micro-scala) hinn quèj che interèssen di longhèzz tutt’al pù de ona centèna de chilometri. 

#### Fenòmen de micro-scala in meteorologia

#### Fenòmen de micro-scala in oceanografia

## Vos correlaa
* Numer del Rossby

## Riferiment
Stazion de Versciaco-Elmo

La **Stazion de Versciaco-Elmo** a l'è 'na stazion de la , che la serviss el comun de . L'è conligada a .

## Moviment
La stazion a l'è servida di treni regionai de la Trenitalia e, di voeult, de Trentino Trasporti.

## Bibliografia
*TrenieBinari
Cassina Mariaga

La **Cassina Mariaga** a l'è 'na frazion de Erba olter del Lamber, vers Eupili.

L'è staa 'n comun de la Cort de Casal ma Napoleon l'ha taccaa al vesin comun de Eupili. Tornaa i austriegh l'è ripristinaa ma in del 1927 el regimm fassista el scerniss de taccàll a Erba cont i sò 881 abitant.

## Riferiment
* LombardiaBeniCulturali
Blòcch (meteorologia)

In meteorologia a se definìss **situazion de blòcch**, o domà **blòcch** la situazion che  el *fluss zonàl*, o ben la el propagàss di perturbazion (Atlantich o Pacifich) de ovest vèrs èst, menàd di corrent occidentaj al’è fermàa de on fluss fòrt e persistent caosàa de on anticiclon, ciamàa *anticiclon de blòcch*. Quèj corrent chì hinn meridional in del emisfero boreal e settentrional in del Emisfero austral. 
A gh’è la situazion de blòcch quand che va velocità del propagàss di ond del Rossby a l’è nagòtt
(C=0). In quèlla situazion chì i anticiclon de blòcch e i gott frègg tenden a sta in sui stèss territòri con temp meteorològich eguàl in del cors del temp. 

## Tipi de blòcch

### Blòcch a òmega
El blòcch òmega a l’è  la figura che la regorda la lèttera greca òmega (Ω) a l’è fada su de on promontòri anticiclònich in mèzz infra dò insaccadur clicònich. 
### Blòcch rex
El blòcch rèx a l’è fàa su de on promontòri anticiclònich arent a on’insaccadura de origin polar piazzàda a èst rispètt al promontòri. 

### Blòcch a dipòl
El blòcch a dipòl a l’è fa su de on promontori anticiclònich a nòrd arent a on’insaccadura ciclònica a sud. 
### Blòcch a anèll
A l’è on poo el contrari de l’òmega, a l’è fàa su de ona insaccadura longa e strèccia schisciada infra dù promontòri anticiclònich. 
### Blòcch con fluss spartii
El succed quan che on anticliclonich el forma on massim segondari, e inscì el se spartiss in du part. El fluss de la corrent a gètt inscì el se spertìss in du ramm. 

## Riferiment
Blòcch

*'''Blòcch'''- in meteorologia la situazion che i anticiclon de blòcch e i gott frègg tenden a restà in di stèss posizion.
*'''Blocch mobil'''
*'''Blocch a baston pilota'''
*'''Blocch ferroviari'''